ارشد جاوید

پروفیسر ارشد جاوید، (انگریزی زبان میں : Professor Arshad Javed) ایک ماہر نفسیات (انگریزی زبان میں : Clinical Psychologist) ہیں اور شادمان لاہور میں پریکٹس کرتے ہیں۔ آپ نے گورمنٹ کالج لاہور اور پھر امریکہ کی مشہور جامعہ کیلیفورنیا سے نفسیات میں ماسٹر کیا اور اسی جامعہ سے نفسیاتی علاج میں سپیشلائز اور ہپناٹزم میں ایک خصوصی کورس کیا۔ امریکن سوسائٹی آف کلینیکل ہپناسس کے ارکان ہیں۔

 تصانیف 

پروفیسر ارشد جاوید نے بہت ساری تصانیف لکھیں ہیں جنھوں نے ان کی زندگی بدل دی۔ آپ کی تصانیف مندرجہ ذیل ہیں :-

 کامیابی اور خوشحالی، آپ کا مقدر ہے
 کامیابی، کن لوگوں کو ملتی ہے
 تعلیمی کامیابی
 متاثرین صدمہ کی تفسیاتی بحالی
 مسلمانوں کا ہزار سالہ عروج
 روز مرہ آداب
 اچھا مسلمان- برا مسلمان
 سیکس ایجوکیشن- سب کے لیے
 ازواجی خوشیاں- خواتیں کے لیے
 ازواجی خوشیاں- مردوں کے لیے

آپ کی آخری تینوں کتابیں برطانیہ کی پبلک لائبریریوں میں بھی موجود ہیں۔

 نظریات 

 مشت زنی 
پروفیسر ڈاکٹر ارشد جاوید اپنی کتاب” رہنمائے نوجوانی یا سیکس ایجوکیشن“ میں لکھتے ہیں:

"ہمارے ہاں سب سے زیادہ جھوٹی باتیں مشت زنی کے حوالے سے مشہور ہیں۔ جنھوں نے نوجوان نسل کو پریشان کر رکھا ہے۔ اکثر نوجوان اس عمل کو ہفتے میں ایک یا دو بار کر لیتے ہیں۔ میرے بعض کلائنٹ روزانہ اور بعض ایک دن میں چھ یا سات بار تک کر لیتے ہیں۔ میرا ایک شادی شدہ کلائنٹ 24 گھنٹوں میں 15 دفعہ تک کر لیتا تھا۔ اس نے ایسا کئی بار کیا۔ وہ ابھی زندہ ہے، ہٹا کٹاہے۔ کئی بچوں کا باپ ہے۔مختلف محققین کے مطابق 95 فیصد مرد اس صحت مند عمل کو انجام دیتے ہیں۔مشہور امریکی محقق کنسے (kinsey) کی ریسرچ کے مطابق امریکا میں 70 فیصد شادی شدہ گریجویٹ سال میں تقریباً 24 بار مشت زنی کر لیتے ہیں۔ مشت زنی میں انزال جلدی ہوتا ہے کیوں کہ لذت کے عروج تک پہنچنا آپ کے اپنے ہاتھ میں ہوتا ہے۔ مرد مشت زنی میں عموما 2 سے پانچ منٹ میں انزال حاصل کر لیتے ہیں۔ البتہ خواتین کو ہاتھ کی مدد سے جنسی عروج (orgasm) حاصل کرنے میں 5 سے 10 منٹ لگ سکتے ہیں۔

مشت زنی کے حوالے سے ہمارے نوجوان دو قسم کی غلط فہمیوں کا شکار ہیں:

 جنسی، جسمانی اور ذہنی کمزوری کا احساس اور خوف
 شدید احساسِ گناہ

دو سو سال قبل مغرب میں بھی اسی طرح کی بے شمار بے سر و پا باتیں مشہور تھیں کہ مشت زنی سے انسان پاگل ہو جاتا ہے۔ (ایک بار ایک عالم نے ایک پاگل خانے میں ایک پاگل کو مشت زنی کرتے دیکھا تو نتیجہ نکالا کہ مشت زنی سے انسان پاگل ہو جاتا ہے۔ حالانکہ حقیقت یہ ہے کہ بھوک پیاس کی طرح جنسی تسکین ایک جسمانی تقاضا ہے)۔ یہ بھی مشہور تھا کہ بینائی کمزور ہو جاتی ہے، حافظہ ختم ہو جاتا ہے۔ فرد چکر (dizziness) محسوس کرتا ہے۔ مرگی کے دورے پڑتے ہیں۔ فرد ذہنی پریشانی، دل کے امراض اور ضعفِ عقل کا شکار ہو جاتا ہے۔ منہ پر دانے اور جسم پر موکے آ جاتے ہیں۔ آدمی گنجا اور شرمیلا ہو جاتا ہے۔ مغرب اور دوسرے ترقی یافتہ ممالک میں تو جدید تحقیق کی روشنی میں نوجوانوں کو معلوم ہو چکا ہے کہ مشت زنی کے نقصانات کی کوئی حقیقت نہیں۔ یہ جہالت کے دور کی باتیں تھیں مگر بدقسمتی سے ہم ابھی تک اسی دور میں زندہ رہ رہے ہیں۔

بعض لوگوں کا خیال ہے کہ مشت زنی سے ذکر(penis) کی نسیں مر جاتی یا ابھر آتی ہیں۔ جس سے ذکر کو نقصان پہنچتا ہے۔ حقیقت میں ایسا نہیں ہوتا۔ ایک صاحب کی نئی نئی شادی ہوئی۔ ان کی زوجہ کی فرج (vagina) بہت تنگ تھی۔ وہ جب بھی مباشرت کرتے ، ان کے ذکر کی جلد زخمی ہو جاتی، یعنی فرج ایک حد سے زیادہ نہیں کھل سکتی تھی ۔ دوسرے الفاظ میں فرج کو ذکر کے سائز کے ساتھ سازگار (adjust)نہیں کیا جا سکتا۔ لیکن مشت زنی میں مٹھی آپ کے کنٹرول میں ہوتی ہے۔ آپ اسے جتنا چاہیں کھول لیں یا تنگ کر لیں۔ دوسرے الفاظ میں مشت زنی سے ذکر کو کسی قسم کا زخم نہیں پہنچ سکتا۔

گذشتہ صدی میں مشت زنی کے حوالے سے ترقی یافتہ دنیا میں بہت ریسرچ ہوئی ہے اور ابھی تک اس کے کسی طرح کے نقصانات ثابت نہیں ہو سکے۔ اس سلسلے میں بنیادی کام امریکی ماہرین ماسٹر اور جانسن نے کیا ہے۔ انھوں نے تقریباً 22 سال جنسی صحت کے 14 ہزار عنوانات پر ریسرچ کی۔ ان کی ریسرچ سے بھی یہی بات ثابت ہوئی کہ مشت زنی کے کسی بھی طرح کے کوئی نقصانات نہیں۔

ایک ریسرچ میں کچھ نوجوانوں کو کئی ماہ تک روزانہ زیادہ سے زیادہ مشت زنی کرنے کو کہا گیا۔ ریسرچ کے شروع میں تمام نوجوانوں کے بہت سے ٹیسٹ کیے گئے۔ مقررہ وقت کے بعد ان افراد یہی ٹیسٹ دہرائے گئے او ر مشت زنی کے کسی بھی طرح کے برے اثرات سامنے نہ آ ئے۔ ایک اور ریسرچ میں کئی سو افراد پر تجربہ کیا گیا۔ ان کو دن میں کئی بار مشت زنی کرنے کو کہا گیا۔ کئی ماہ تک مسلسل یہ عمل جاری رہا۔ ریسرچ کی تکمیل پر ان افراد کے ٹیسٹ کیے گئے تو کسی بھی فرد کو کوئی بھی خرابی یا کمزوری نہ ہوئی۔ کچھ رپورٹس سے تو یہ بھی معلوم ہوا کہ جن کھلاڑیوں نے میچ سے کچھ دیر پہلے مشت زنی کی، وہ ریلیکس اور فرش ہو گئے اور انھوں نے اپنے قومی ریکارڈ کو توڑا۔ اور بھی بہت سی ریسرچز ہوئی ہیں جن سے مشت زنی کی مفروضہ تباہ کاریوں میں سے کچھ بھی سچ ثابت نہ ہو سکا۔

بعض ماہرین کا خیال ہے کہ مشت زنی جنسی جذبات کو بہتر بناتی اور جنسی صلاحیت میں اضافہ کرتی ہے۔ خدا نے انسانی جسم کو کچھ اس طرح بنایا ہے کہ اس کے جو حصے زیادہ استعمال ہوتے ہیں، وہ زیادہ مضبوط اور صحت مند ہوتے ہیں۔ مثلاً لمبی دوڑ دوڑنے والے فرد کی ٹانگیں عام لوگوں سے زیادہ مضبوط، صحت مند اور گٹھی (muscular) ہوتی ہیں۔ اسی طرح مشقت کرنے والے مزدور کے بازو اور سینہ نسبتاً زیادہ مضبوط اور گٹھے ہوئے ہوں گے۔ اسی طرح مشت زنی سے مردانہ قوت میں اضافہ ہوتا ہے۔

مردوں کے دو اہم جنسی مسائل سرعت انزال (premature ejaculation ) اور نامردی (impotency) ہیں۔ ان دونوں امراض کے علاج کا سب سے موثر طریقہ مشت زنی ہی ہے جو پوری دنیا میں کامیابی سے استعمال ہو رہا ہے۔ اسی طرح عورتوں کا ایک اہم جنسی مسئلہ جنسی تعلق قائم کرتے وقت فرج کا بند ہو جانا (vaginismus) ہے جس کی وجہ سے مباشرت کے دوران دخول ناممکن ہوتا ہے۔ اس مسئلے کا ایک اہم حل بھی خود لذتی ہے“۔ پروفیسر ارشد جاوید، ” رہنمائے نوجوانی یا سیکس ایجوکیشن“، صفحات 25 تا 28، بیسٹ بکس پبلی کیشنز، شادمان -1، لاہور۔

 حوالہ جات 

 مسلمانوں کا ہزار سالہ عروج، پروفیسر ارشد جاوید

زمرہ:ماہر نفسیات